**Վայրի պատմություններ** (իսպ.՝ Relatos salvajes), ռեժիսոր Դամիան Շիֆրոնի կողմից 2014 թվականին նկարահանած արգենտինական կատակերգություն և դրամա։ Ֆիլմը ցուցադրվել է Կաննի կինոփառատոնի հիմնական մրցութային ծրագրի շրջանակներում, ինչպես նաև ընտրվել է «Օսկարի» «Լավագույն օտարալեզու ֆիլմ» անվանակարգում։

Ֆիլմը բաղկացած է վեց կարճամետրաժ պատմություններից, որոնց միավորում է բռնության և վրեժի թեման։

Սյուժե
------

«Պաստեռնակ» նախաբանում ինքնաթիռի երկու ուղևորներ հայտնաբերում են, որ նրան երկուսն էլ ինչ–որ Պաստեռնակի են ճանաչում։ Հետո նրանք հասկանում են, որ ինքնաթիռի բոլորին ուղևորներին միավորում է կապը այդ մարդու հետ։ «Առնետներ» մասում (իսպ.՝ Las Ratas) գիշերային հաստատության մատուցողուհին հասկանում է, որ իր միակ հաճախորդը վարկատուն է, ով հասել է իր հոր ինքնասպանությանը։ «Ուժեղագույնը» դրվագում (իսպ.՝ El más fuerte) Audi–ի վարորդ Դիեգոն անցնում է հնամյա Peugeot–ի վարորդին՝ ընթացքում վիրավորելով նրան։ Այս ամենից հետո Դիեգոյի մեքենայի անիվը փչանում է, և Peugeot–ի վարորդն է անցնում նրան։ «Փոքրիկ ռումբ» (իսպ.՝ Bombita) պատմության մեջ ապամոնտաժող Սիմոնի մեքենան են տարհանում, և նա բաց է թողնում իր դստեր ծննդյան տոնը, որից հետո որոշում է բողոքի ակցիա կազմակերպել։ Հինգերորդ՝ «Առաջարկություն» մասում (իսպ.՝ La Propuesta) հարուստ ընտանիքից մի տղա իր հոր մեքենայով վթարի է ենթարկում հղի կնոջ և հեռանում է դեպքի վայրից՝ օգնություն ցույց չտալով։ Իմանալով այդ մասին՝ հայրը զանգում է փաստաբանին, և նրանք պլան են կազմում, որի համաձայն՝ այգեպանը ողջ մեղքն իր վրա է վերցնում։ Վերջին պատմության մեջ՝ «Մինչ մահը չբաժանի մեզ» (իսպ.՝ Hasta que la muerte nos separe), հարսնացու Ռոմինան հարսանիքի ժամանակ իմանում է, որ իր ապագա ամուսինը դավաճանել է իրեն իր ընկերուհու հետ հարսանիքի ժամանակ, և նա որոշում է նրանցից վրեժխնդիր լինել։

Դերերում
--------

* Ռիկարդո Դարին՝ Սիմոն
* Օսկար Մարտինես՝ Մաուրիսիո
* Լեոնարդո Սբարալյա՝ Դիեգո
* Էրիկա Ռիվաս՝ Ռոմինա
* Ռիտա Կորտեսե՝ խոհարար
* Խուլիետա Սիլբերբերգ՝ մատուցողուհի
* Դարիո Գրանդինետի
* Մարիա Օնետո
* Նենսի Դուպլա
* Օսմար Նունյես՝ փաստաբան

Ընդունելություն
---------------

Ֆիլմը հիմնականում դրական արձագանքներ է ստացել։ Rotten Tomatoes կայքում ֆիլմը 17 կարծիքների հիմնա վրա ունի 88 % վարկանիշ։ Metacritic կայքում ֆիլմը 100 հնարավորից արժանացել է 75 միավորի՝ հիմնված 7 քննադատների կարծիքների վրա, ինչը համապատասխանում է «հիմնականում դրական կարծիքներ» կարգավիճակին։

Ծանոթագրություններ
------------------

1. 1 2 3 4  *Cakarel E.* MUBI — 2007.
2. ↑  ČSFD (չեխերեն) — 2001.
3. ↑  Relatos salvajes (իսպ.) — 2014.
4. ↑  «Wild Tales»։ Box Office Mojo
5. ↑  «2014 Official Selection»։ *Cannes*։ Վերցված է 29 ապրիլի 2014
6. ↑  «Oscars: Argentina Picks 'Wild Tales' for Foreign-Language Category»
7. ↑  «2015 - Oscars.org - Academy of Motion Picture Arts and Sciences»
8. ↑  «Cannes Film Review: ‘Wild Tales’»
9. ↑  «Wild Tales»։ Rotten Tomatoes
10. ↑  «Wild Tales Reviews»։ Metacritic

Արտաքին հղումներ
----------------

* Պաշտոնական կայք (Իսպաներեն)
* «Վայրի պատմություններ»(անգլ.) ֆիլմը *Box Office Mojo* կայքում
* «Վայրի պատմություններ»(անգլ.) ֆիլմը Metacritic կայքում:
* Վայրի պատմություններ(անգլ.) ֆիլմը Rotten Tomatoes կայքում
* *Վայրի պատմություններ* Cinenacional.com կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |